jkorsvik/nowiki_second_scrape_merged huggingface dataset:
Karbonplanet

En karbonplanet, også kalt diamantplanet, er en teoretisk type steinplaneter foreslått av Marc Kuchner med indre lag av diamant som kan være flere kilometer tykke. De diamantrike planetene kan formes av små partiklar i protoplanetariske skiver som finnes rundt mange stjerner om de er rike på karbon og har lite oksygen. Denne typen planeter ville ha utviklet seg annerledes sammenlignet med jorden, Mars og Venus, de såkalte silikatplanetene som hovedsakelig er bygd opp av silisium og oksygen.Eksisterende teorier sier at karbonplaneter har en jernrik kjerne tilsvarende de kjente steinplanetene. Utenfor kjernen finnes et tykt lag av silisiumkarbid og titankarbid og utenfor dette et lag av karbon. Karbonet skulle være i form av grafitt, muligens med et lag av diamanter på bunn om planeten er tilstrekkelig stor til å skape det nødvendige trykket.
Planetens overflate skulle være rik på hydrokarbon og karbonmonoksid. Jordlignende karbonbasert liv med vann som løsningsmiddel skulle kunne eksistere på en slik planet om det finnes tilstrekkelig med vann, men sannsynligvis ville metabolismen få motsatt retning på grunn av de kraftige redokserende omgivelsene.
Oksygenholdige forbindelser ville altså inntas som føde for å reagere med den karbonrike atmosfæren.


== Observasjoner ==
Planetene som kretser rundt pulsaren PSR 1257+12 kan være karbonplaneter, sannsynligvis dannet av en splittet stjerne som produserte karbon når den ble eldre. Andre gode kandidater til karbonplaneter er de som ligger nær Melkeveiens sentrum hvor stjernene har mer karbon enn de som ligner på solen.
Karbonplaneter forutsies å ha lignende diameter som svovel- og vannplaneter av samme masse, noe som vil gjøre dem potensielt vanskelige å skille ut.


== Se også ==
Planetologi
Planetdefinisjon


== Referanser ==


== Eksterne lenker ==
astro-ph 0504214 Marc J. Kuchner, Extrasolar Carbon Planets
Livrustkammaren

Livrustkammaren («Livrustkammeret») er et kultur- og militærhistorisk museum i kjelleren under Stockholms slott i Stockholm. Museet er del av Livrustkammaren och Skoklosters slott med Stiftelsen Hallwylska museet.
Grunnlaget for det som i dag utgjør museet, ble lagt da den svenske kongen Gustav II Adolf i 1628 ga ordre om at klærne fra felttoget hans i Polen skulle bevares uthi Rust-Cammaren till en evig åminnelse («i rustkammeret til evig erindring»). 2003 feiret museet 375-årsjubileum. Det kaller seg Sveriges eldste museum.


== Samlinger ==
Livrustkammaren forsøker å bevare og formidle Sveriges kongelige historie gjennom en stor samling av gjenstander fra kongehusene fra Gustav Vasa og til i dag. Museet har blant annet en enestående samling kongelige drakter fra 1600- og 1700-tallet, både høytidelige antrekk, militærutstyr og hverdagsgjenstander.

		
		
		
		
		


== Referanser ==


== Eksterne lenker ==
(en) Offisielt nettsted 
(sv) Offisielt nettsted 
(en) Livrustkammaren – kategori av bilder, video eller lyd på Commons
Chthonisk planet

En chthonisk planet er en hypotetisk klasse av himmellegemer som kommer fra gasskjemper som har fått hydrogen- og heliumatmosfærene blåst bort av strålingen fra moderstjernen. Den gjenværende stein- eller metallkjernen vil ligne en terrestrisk planet på mange måter.HD 209458 b er et eksempel på en planet som er i en prosess hvor atmosfæren blåses bort, selv om den i seg selv ikke er en chthonisk planet eller forventet å bli en i nær fremtid.
COROT-7b kan være den første chthoniske planeten som er oppdaget.Chthonisk (fra gresk: χθων) betyr «av jorden». Bekrepet ble skapt av Hébrard., siden begrepet chthonisk generelt refererer til greske guddommer fra undergrunnen.


== Se også ==
Hot Jupiter


== Referanser ==
Faisal Dahir

Faisal Dahir (født 19. desember 1994 i Ålesund) er en norsk fotballspiller og fotballtrener. Dahir som spiller for Grorud Idrettslag i 2. divisjon og er hovedtrener for Holmlia Sportsklubb - Fotball i 4. divisjon. Han har tidligere spilt midtstopper, sentral midtbane og ving for Lyn Fotball. Han kjennetegnes ved sin hurtighet, arbeidskapasitet og taklingsferdigheter. Dahir debuterte for Lyn 25. august 2010 borte mot BI Athletics Fotball i 6.divisjon og var en sentral spiller for et meget ungt Lyn-lag som vant OBOS-cup 2011. Sommeren 2012 signerte han proffkontrakt med Lyn med varighet ut 2014. I juli 2013 prøvespilte han med Aafk. Fra 2015 har han spilt for Grorud i 2. divisjon. 
Etter å ha vært trener for G19-laget til Holmlia SK, overtok han i 2016 ansvaret for A-laget til Holmlia SK i 4. divisjon.


== Karrierestatistikk ==


== Referanser ==


== Eksterne lenker ==
(en) Faisal Dahir – Transfermarkt 
Faisal Dahir – på lynhistorie.com
Sprint-NM på skøyter 1985

Sprint-NM på skøyter 1985 ble avholdt 2. og 3. februar 1985 på Kanebogen stadion i Kanebogen i Harstad.Teknisk arrangør var Harstad Skøyteklubb.
Norgesmestere ble Edel Therese Høiseth, IF Herkules for damene og Frode Rønning, Ask SK for herrene.


== Mesterskapsrekorder ==


== Sammenlagt damer senior ==


== Sammenlagt herrer senior ==


== Kilder ==
Eng, Trond og Teigen, Magne, red. (2005). «Kvinner, Senior – Sprint». Norske Mesterskap på skøyter 1894–2005 (norsk) (3 utg.). Askim / Veggli. s. 88. Arkivert fra originalen 26. juli 2017. Besøkt 22. mai 2014. CS1-vedlikehold: Flere navn: redaktørliste (link)
Eng, Trond og Teigen, Magne, red. (2005). «Menn, Senior – Sprint». Norske Mesterskap på skøyter 1894–2005 (norsk) (3 utg.). Askim / Veggli. s. 46. Arkivert fra originalen 26. juli 2017. Besøkt 22. mai 2014. CS1-vedlikehold: Flere navn: redaktørliste (link)


== Eksterne lenker ==
(en) Sprint-NM på skøyter 1985, Senior damer – Resultatoversikt på SpeedSkatingNews.info.
(en) Sprint-NM på skøyter 1985, Senior herrer – Resultatoversikt på SpeedSkatingNews.info.
Auxis thazard

Auxis thazard er en fisk i makrellfamilien. Før 1960 ble dette artsnavnet brukt i en videre betydning, men auxid (A. rochei) er nå skilt ut som en egen art.
Ryggfinnene sitter langt fra hverandre, og den minner mye om en rund makrell. Den har et panser av store skjell på forkroppen, og bak på ryggen har den femten, eller flere, smale og bølgeformede svarte striper. Stripene er skråstilte, eller nesten horisontale. Brystfinnene er korte, men lengre enn hos A. rochei; de rekker forbi en tenkt vertikal linje fra forkanten av det skjelløse området over panseret. Maksimal lengde er 58 cm, men vanlig lengde er 25–40 cm.
Auxis thazard er en stimfisk som lever pelagisk i de øvre vannlagene både i kystfarvann og ute på det åpne havet. Den jakter på  mindre fisker, krepsdyr og blekksprut. Kannibalisme er vanlig. Selv er den bytte for store størjer, haier, barracudaer og seilfisker.
Auxid er utbredt over hele verden i tropiske og subtropiske hav inkludert Middelhavet. Det er likevel få dokumenterte funn fra Atlanterhavet. Bestanden i det østlige Stillehavet blir regnet som en egen underart Auxis thazard brachydorax.
I kommersielt fiske skilles det ikke mellom denne arten og den svært like Auxis rochei. En antar likevel at nesten all Auxis som fiskes i Det indiske hav og Stillehavet er Auxis thazard. På begynnelsen av 1980-tallet lå årlig fangst i Japan, Filippinene og Maldivene på omtrent 100 000 tonn.


== Litteratur ==
B.B. Collette og C.E. Nauen (1983). FAO species catalogue: Vol.2. Scombrids of the world: An annotated and illustrated catalogue of tunas, mackerels, bonitos and related species known to date. FAO Fish.Synop. s. 30–31. ISBN 92-5-101381-0. 


== Eksterne lenker ==
(en) Auxis thazard – oversikt og omtale av artene i WORMS-databasen 
(en) Auxis thazard i Encyclopedia of Life 
(en) Auxis thazard i Global Biodiversity Information Facility 
(en) Auxis thazard hos FishBase 
(en) Auxis thazard hos Fossilworks 
(en) Auxis thazard hos ITIS 
(en) Auxis thazard hos NCBI 
(en) Kategori:Auxis thazard – bilder, video eller lyd på Wikimedia Commons 
(en) Auxis thazard – galleri av bilder, video eller lyd på Wikimedia Commons 
(en) Auxis thazard thazard (Lacepède, 1800) Frigate tuna  - FishBase
B. Collette m.fl. (2011). «Auxis thazard». IUCN 2012. IUCN Red List of Threatened Species. Version 2012.1. Besøkt 24. juni 2012.
Konradshöhe

Konradshöhe er en ortsteil i Berlins bydel Reinickendorf. Den ligger mellom Heiligensee, Tegelort og Tegeler Forst. Området er omgitt av elven Havel og Tegeler See. Ortsteilen har et landsbyaktig preg. Den har veiforbindelse til Tegel og til Bundesautobahn 111. I tillegg finnes fergeforbindelse mellom Tegelort og Hakenfelde. Innenfor Konradshöhe finnes to strøk, Jörsfelde i nord og Tegelort i sør.
Området ble kjøpt av kobbersmeden August Friedrich Theodor Rohmann med tanke på å etablere en kobbersmie. Han søkte om tillatelse 22. november 1865, men søknaden ble avslått av brannsikkerhetsgrunner. Rohmann bygget likevel og 29. oktober 1868 sto smien med staller og andre bygninger ferdig. Anlegget ble kalt Conradshöhe etter Rohmanns sønn født på stedet.
Som del av kommunen Heiligensee ble Konradshöhe innlemmet i Stor-Berlin i 1920. Mellom 1945 og 1990 lå Konradshöhe i Vest-Berlin.


== Bilder ==

		
		
		
		


== Eksterne lenker ==
(en) Berlin-Konradshöhe – kategori av bilder, video eller lyd på Commons 
(en) Berlin-Konradshöhe – galleri av bilder, video eller lyd på Commons 
Konradshöhe på Berlins offisielle hjemmeside
HR 8799 c

HR 8799 c er en eksoplanet beliggende ca. 129 lysår unna i stjernebildet Pegasus i bane rundt stjernen HR 8799. Denne planeten har en masse mellom fem og ti ganger Jupiters masse og en radius som er 20–30 % større enn Jupiters radius. Planeten går i bane rundt moderstjernen i en avstand av 38 AE med en ukjent eksentrisitet og en periode på 190 år. Den er den andre planeten som er oppdaget i HR 8799-systemet.


== Noter og referanser ==
Noter
Referanser
Terrestrial Planet Finder

Terrestrial Planet Finder var et planlagt romteleskop i to deler (TPF-I, Infrared astronomical interferometer og TPF-C, Visible Light Coronagraph), som skulle skytes opp av NASA i 2014 (TPF-I) og 2020 (TPF-C). Prosjektet er utsatt på ubestemt tid.
Romteleskopenes oppgave skulle være å finne eksoplaneter som ligner på jorden.
Den europeiske romfartsorganisasjon har et lignende prosjekt kalt Darwin.


== Eksterne lenker ==
NASA Planet Quest: Terrestrial Planet Finder
PEGASE

PEGASE er et foreslått romoppdrag for å bygge et interferometer med dobbelt blenderåpning sammensatt av tre frittflyvende satellitter. Målet med oppdaget er å studere «hot Jupiter»-planeter, brune dverger og det indre av protoplanetariske skiver.


== Referanser ==
Murielle Ahouré

Murielle Ahouré (født 23. august 1987 i Abidjan) er en ivoriansk sprinter. Hun vant sølv under innendørs-VM i Istanbul i 2012.I 2009 vant hun 2009 NCAAs innedørsmesterskap på 200 meter, da hun løp for University of Miami. Ahourés personbeste er 11,00 på 100 meter (Roma 2012) og 22,78 på 200 meter fra 2009. Hun innehar de nasjonale rekordene for Elfenbenskysten på 100 meter og den afrikanske rekorden på 200 meter innendørs.


== 2016 ==
Ahouré ble afrikamester på 100 meter i Durban i Sør-Afrika i 2016 og var flaggbærer for Elfenbenskysten under  under åpningsseremonien for Sommer-OL 2016. Ahouré ble slått ut på semifinalen og endte spm nummer 10 på 100 meter under lekene og tilsvarende skjedde på 200 meter hvor hun ble nummer 12.


== 2021 ==
Hun representerte landet sitt under Sommer-OL 2020 i Tokyo på 100 meter der hun ble utslått i semifinalen.


== Referanser ==


== Eksterne lenker ==
(en) Murielle Ahouré – Olympics.com 
(en) Murielle Ahouré – Olympic.org 
(en) Murielle Ahouré – Olympedia 
(en) Murielle Ahouré – Sports-Reference (OL-resultater – arkivert) 
(en) Murielle Ahouré – World Athletics 
(en) Murielle Ahouré – Diamond League 
(en) Murielle Ahouré – Track and Field Statistics 
(en) Profil hos AllAthletics Arkivert 18. august 2016 hos Wayback Machine.
New Worlds Mission

New Worlds Mission er et planlagt prosjekt for å bygge en stor okkulterende skive i rommet, designet for å blokkere lyset til nærliggende stjerner for å observere planetene som går i bane rundt stjernen. Observasjonene er planlagt utført med James Webb Space Telescope når det blir skutt opp, eller et teleskop dedikert til observasjon av synlig lys som er optimalt designet for oppgaven med å finne eksoplaneter. Prosjektet ble grunnlagt av NASA Institute for Advanced Concepts (NIAC) og ledet av Dr. Webster Cash ved University of Colorado, Boulder i Colorado sammen med Ball Aerospace & Technologies Corp., Northrop Grumman, Southwest Research Institute og andre.
Gorrlaus

Gorrlaus eller gorrolaus er et vanlig felestille (en måte å stemme hardingfela på). Strengene stemmes i  f-d'-a'-e" . Den er brukt i norsk folkemusikk og gir på grunn av den nedstemte bassen en særegen, mørk klang. Ordet kommer av det forsterkende adjektivet gorr og laus. 
Den nedstemte bassen brukes nesten bare som bordun (uforanderlig tone som klinger som klinger med under melodispillet), mens det spilles mest på de lavere strengene.
Denne måten å stemme hardingfela på ble brukt i rammeslåttene, som en regner for å være svært gamle slåtter. Navnet rammeslått forekommer alt i islendingesagaene. I disse slåttene er basstrengen bordun, på samme måte som i moderne gorrlaus-spill. 


== Referanser ==
Reserveflåte

En reserveflåte er en samling marinefartøy som ikke lenger er i aktiv tjeneste, men som er lagt midlertidig i opplag for å kunne bli satt i tjeneste relativt raskt ved behov. Fartøyene i reserveflåten har som oftest kun et minimumsvedlikehold og blir derfor over tid utdatert. Til slutt blir de så solgt til andre nasjoner, til skrap, donert som museumskip, benyttet som målfartøy og senket, eller som kunstige rev.
Diego Ulissi

Diego Ulissi (født 15. juli 1989 i Cecina) er en italiensk profesjonell landeveissyklisk. Han sykler for UCI WorldTour-laget UAE Team Emirates. Han har vært profesjonell rytter siden 2010.


== Karriere ==
Ulissi vant Junior-VM i landeveissykling i både 2006 og 2007, og var den andre i historien til å ta to Junior-VM titler. Ulissi vant den 17. etappen av Giro d'Italia 2011 etter at Giovanni Visconti mistet seieren etter ufair sprinting.


== Meritter ==


== Referanser ==


== Eksterne lenker ==
(en) Diego Ulissi – ProCyclingStats 
(en) Diego Ulissi – Cycling Archives 
(en) Diego Ulissi – Cycling Quotient 
(en) Diego Ulissi – CycleBase
HD 189733 b

HD 189733 b (også kalt HD 189733 Ab) er en eksoplanet omtrent 63 lysår unna i stjernebildet Reven. Planeten ble oppdaget å gå i bane rundt stjernen HD 189733 den 5. oktober 2005 da astronomer i Frankrike observerte planeten passere foran stjernen.  Planeten er klassifisert som en «hot Jupiter» med en bane nær moderstjernen. HD 189733 b var den første eksoplanten som ble kartlagt og den første som ble oppdaget med karbondioksid i atmosfæren.


== Se også ==
HD 209458 b


== Referanser ==


== Eksterne lenker ==
Berdyugina; Berdyugin; Fluri; Piirola;  m.fl. (2. februar 2008). «First Detection of Polarized Scattered Light from an Exoplanetary Atmosphere». The Astrophysical Journal. 673: L83–L86. Bibcode:2008ApJ...673L..83B. arXiv:0712.0193 . doi:10.1086/527320. CS1-vedlikehold: Eksplisitt bruk av m.fl. (link)
Naeye, Robert (7. oktober 2005). «The Best Transiting Exoplanet Yet». Sky & Telescope. Besøkt 21. juni 2008.  Arkivert 20130701031832 hos WebCite
Deming; Harrington, Joseph; Seager, Sara; Jeremy Richardson;  m.fl. (20. februar 2006). «Strong Infrared Emission from the Extrasolar Planet HD189733b». The Astrophysical Journal. 644: 560–564. Bibcode:2006ApJ...644..560D. arXiv:astro-ph/0602443 . doi:10.1086/503358. CS1-vedlikehold: Eksplisitt bruk av m.fl. (link)
Dylan Armstrong

Dylan Armstrong (født 15. januar 1981 i Kamloops i Britisk Columbia) er en canadisk friidrettsutøver som spesialiserer seg på kulestøt.
Armstrong begynte sin friidrettskarriere som sleggekaster og vant sølv under junior-VM i 2000. Fra 2003 har han spesialisert seg på kulestøt.
Han vant Panamerikanske leker 2007, og kom samme år til finalen i VM i Osaka, hvor han ble nummer 9. Under Sommer-OL 2008 ble han nummer fire etter ny personbeste på 21,04 meter, og kun en centimeter bak Andrej Mikhnevitsj på bronseplass. Over seks år senere fikk han bronsemedaljen etter at Mikhnevitsj ble fratatt alle sine resultater etter 2005 på grunn av doping.Under VM 2009 i Berlin, kom han ikke videre fra kvalifiseringen. Han vant derimot Samveldelekene 2010 med 21,02 meter. 
I 2011 vant han en konkurranse i Calgary i juni med rekordkastet 22,21 meter og var en av favorittene til gullet under VM i Daegu. Han støtte der 21,64 meter og tok sølvmedaljen etter en jevn kamp mot den unge tyskeren David Storl, som vant med 21,78 meter.


== Referanser ==


== Eksterne lenker ==
(en) Dylan Armstrong – Olympics.com 
(en) Dylan Armstrong – Olympic.org 
(en) Dylan Armstrong – Olympedia 
(en) Dylan Armstrong – Sports-Reference (OL-resultater – arkivert) 
(en) Dylan Armstrong – Commonwealth Games Federation 
(en) Dylan Armstrong – World Athletics 
(en) Dylan Armstrong – Diamond League 
(en) Dylan Armstrong – Track and Field Statistics
Marlag und Milag Nord

Marlag und Milag Nord var en tysk krigsfangeleir under andre verdenskrig, for fanger fra de alliertes marine og handelsmarine. Leiren var plassert rundt landsbyen Westertimke, om lag 30 kilometer nordøst for Bremen. De fleste av besetningene som ble tatt til fange fra Kvarstadbåtene ble først plassert i leiren, blant dem var den senere generalmajor Bjørn Egge.


== Eksterne lenker ==
«MILAG PoW : Merchant Navy Prisoners of War». milag.org. 
«Images of Marlag». Imperial War Museum. 
Waters, Ben. «Six years in the RNVR». WW2 People's War. 
Laurie, James H. «A Record of my Journeyings». St. Nazaire Society. Arkivert fra originalen 16. april 2013.
Bibcode

Bibcode er en identifikator brukt av en rekke astronomiske datasystemer for å spesifiere litteraturreferanser. Bibcode ble utviklet for å bli brukt i SIMBAD og NASA/IPAC Extragalactic Database (NED), men er nå mer utstrakt i bruk – for eksempel i NASAs Astrophysics Data System. Koden har en fiksert lengde på 19 tegn og har formen
YYYYJJJJJVVVVMPPPPA,
hvor YYYY er årstallet for referansen og JJJJJ er en kode som indekerer hvor referansen ble publisert. I tilfellet med en artikkelreferanse er VVVV bindnummeret, M indikerer seksjonen i artikkelen hvor referansen ble bublisert (for eksempel B for en bokstavseksjon), PPPP angir startsiden og A er den første bokstaven i etternavnet til den første forfatteren. Perioder (.) brukes for å fylle ubrukte felt og for å få feltene til å bli den fikserte lengden hvis de er for korte; dette gjøres til høyre for publikasjonskoden og til venstre for bind- og sidenumrene. Noen eksempler på kode er som følger:


== Se også ==
Digital object identifier


== Referanser ==
Lishøgda

Lishøgda er ei bygd øverst i Østre Gausdal. Her ligger småbruk som tidligere var husmannsplasser under Li og Kleva eller utskilt fra disse; Østklevahaugen, Østkleva, Kolden, Øvre Kleiven, Engehagen, Engelund, Brattås, Roleheita, Fauske, Blistill, Nordlien (Nedre Kleiven), Bratthovde, Bråten, Berget og Frydenlund, Døyvingen. Østklevahaugen, Fauske, Frydenlund og Blistill er borte. Grunnmurer står igjen på Fauske og Blistill. I tillegg finnes det enkelte utskilte føderådshus og hytter. Det er utsikt over Østre Gausdal og Segalstad bru og videre helt til Lillehammer i sørøstlig retning og til Øygardene mot øst. Ovafor Lieshøgda ligger Raudsjøen.
Fylkesvei 2542, også kjent som Lishøgdvegen, stopper her. Bomveirn Lisetervegen starter her.
En gammel kirkevei mellom Østre og Vestre Gausdal går gjennom Lishøgda.
Lelegere

Lelegere (gresk Λέλεγες, Leleges) var et forhistorisk folk som hos antikkens skribenter ble omtalt ved siden av pelasgere og kariere som de innfødte folkene i sørvestlige Anatolia. Disse folkene var allerede i dette kystområdet i Lilleasia (dagens Tyrkia) da greske innvandrere kom dit i arkaisk tid.
Skillet mellom lelegere og kariere er uklart. I henhold til Homer var lelegerne en særskilt anatolisk stamme; i henhold til Herodot var lelegerne et annet navn for karierne; og i henhold til historikeren Filippos fra Theángela på 300-tallet f.Kr. kunne lelegerne ha forbindelse til Messenia på det greske fastlandet, og ble beseiret av karierne.Om dette gåtefulle folkets opphav rådde det uklarhet om allerede i antikken. De nevnes i de greske landskapene Akarnania, Aitolia, Lokris, Fokis, Boiotia, Lakonia, Elis, Messenia, Evvia, på kysten av Anatolia og selv på Kreta.
Det er antatt at navnet til lelegere ikke er et autonym, et navn dette folket benyttet på seg selv, i en lenge forsvunnet språk. Isteden var begrepet lulahi i bronsealderen benyttet i luvisk språk av hettittene i Anatolia i en hettittisk inskripsjon med kileskrift hvor prester og tempeltjenere ble beordret å unngå samtaler med lulahi og utenlandske handelsmenn. Det er antatt at referansen er til fremmede. I henhold til en antydning fra forskeren Vitaly Shevoroshkin vil benyttelsen av begrepet til menn fra landområder bli til antikkens Karia og Lykia, «lelegere» ville deretter bli et forsøk på omskrive lulahi til gresk.
Senere tradisjoner rapportert hos Pseudo-Apollodorus' Bibliotheke, og av Pausanias  er navnet avledet fra en eponymisk kong Lelex; i henhold til sammenlignbar etymologi er mytiske minner om en legendarisk grunnlegger gitt til nær samtlige greske stammer. Ken Dowden observerte at «Lelex og lelegerne, uansett deres historiske betydning, har fungert som et blank ark hvor det ble tegnet Lakonia og alt hva det betydde.» 


== Referanser ==


== Litteratur ==
Denne artikkelen inneholder materiale fra Encyclopædia Britannica Eleventh Edition, en publikasjon som nå er offentlig eiendom.
Kiepert, H. (1861): «Über den Volksstamm der Leleges» i: Monatsberichte Berliner Akademie, 1861, s. 114 (forsikrer at lelegerne var et innfødt folk og knyttet dem illyrere)
Deimling, K. W. (1862): Die Leleger, Leipzig. (plasserer deres opprinnelse i sørvestlige Anatolia og bringer dem således til Hellas, i all vesentlighet gjentar det antikke greske synet.)
Unger, G. F. (1863): «Hellas in Thessalien» i: Philologus, supplement. ii. (gjorde dem til fønikere)
Curtius. Ernst (1868-73): History of Greece, bind I. (utskilte en «lelegisk» fase i den begynnende kulturen i Egeerhavet).


== Eksterne lenker ==
«Carian», WordGumbo
«Caria» Arkivert 4. februar 2012 hos Wayback Machine., Traveler's Guide
Manuele Boaro

Manuele Boaro (født 12. mars 1987 i Bassano del Grappa) er en profesjonell italiensk landeveissyklist. Han sykler for UCI WorldTour-laget Astana Pro Team. Hans spesialitet som rytter er tempo. Boaro har flere gode plasseringer og seiere som yngre rytter, men har ikke fått noen store seiere etter hvert. Han deltok i Giro d'Italia 2012, der han hadde topp 10 plasseringer på 2 etapper (topp 5 på én).


== Meritter ==


== Referanser ==


== Eksterne lenker ==
(en) Manuele Boaro – ProCyclingStats 
(en) Manuele Boaro – Cycling Archives 
(en) Manuele Boaro – Cycling Quotient 
(en) Manuele Boaro – CycleBase 
(en) Manuele Boaro – TheSports.org
Miguel Ángel Rubiano

Miguel Ángel Rubiano Chávez (født 3. oktober 1984 i Bogotá) er en colombiansk profesjonell landeveissyklist. Han sykler for det profesjonelle kontinentallaget Team Colombia. Hans største seier i karrieren kom på den 6. etappen av Giro d'Italia 2012. Da krysset han målstreken alene etter å ha sittet 45 km alene i brudd. Han syklet også i klatretrøya i 6 dager.


== Meritter ==


== Referanser ==


== Eksterne lenker ==
(en) Miguel Ángel Rubiano – ProCyclingStats 
(en) Miguel Ángel Rubiano – Cycling Archives 
(en) Miguel Ángel Rubiano – Cycling Quotient 
(en) Miguel Ángel Rubiano – CycleBase 
(en) Miguel Ángel Rubiano – TheSports.org 
Profil Les-Sprort (fr)
Profil memoireducyclisme.net (it)